Aglam n tfekka isem-is i d awal-is, amaru igellem tiddi n uwadem, udem-is, acebbubis, neɣ akk iferdisen icudden ɣer tfekka s umata, rnu ɣer yiferdisen-a iselsa (llebsa) n uwadem. Aglam n tfekka yettak-d aṭas n yisalan ɣef uwadem. Amaru tikkwal itegg aglam ideg d-yettader akk iferdisen n tfekka, yerna s wudem lqayen, tikkwal niḍen, igellem-d kan yiwen n uḥric n tfekka, d tiddi kan neɣ d allen kan, ... yettili-d s kra n wawalen neɣ s kra n tefyar wezzilen.